Այդ բոլոր սխեմաները Հայաստանին լուսանցք մղելու և Հայաստանի դեմ արդյունավետ պատերազմ վարելուն են ուղղված: Եվ Հայաստանն ամեն կերպ պետք է արգելի այդ քայլերը: Ակնհայտ է, որ հայ-ռուսական որոշակի թյուրըմբռնումների ֆոնին Ադրբեջանում փորձում են իրենց համար ցանկալի ելք ապահովել: Դա վտանգավոր սցենար է: Հայաստանում հստակ հասկանում են, որ հայ-ռուսական լարվածության պարագայում Երևանը կարող է քաղաքական կորուստներ ունենալ և լարվածություն թույլ չտալու ուղղությամբ որոշակի քայլեր են կատարում: Վարչապետի արտաքին հարաբերությունների գծով խորհրդական Արսեն Խառատյանի հրաժարականը ես այդ համատեքստում եմ նաև տեսնում, թեև դա ոչ միայն ռուսական կողմի, այլև՝ իմ կարծիքով միջազգային այլ խոշոր և կարևոր խաղացողների հետ հարաբերությունների վատացումը կանխելու մղմամբ էր նաև պայմանավորված: